  Виталий Пронин Эстониын 29-тӥ куартолэзе — 2-тӥ инвожое литературалы сӥзем HeadRead фестиваль радъяськоз. Удмуртиысь отчы ӧтемын егит гожъяськись Дарали Лели.Та бадӟым фестиваль ужрадъёслы узыр луэ: 5 нунал ӵоже Таллиннын литература кафеос ужалозы, позыръяськонъёс, кылбурчиос куспын ӵошатсконъёс, нылпи литературалы сӥзем ӵук шулдыръяськонъёс но перфомансъёс, авторъёсын нимысьтыз пумиськонъёс ортчозы. Фестивале Белоруссиысь, Италиысь, Россиысь но мукет кунъёсысь писательёс вуозы.HeadRead фестивальлэн тужгес но яркыт, аспӧртэмлыко ужрадэз — со Cabaret Interruptus. Кабаре кылбуретэз, крезьгурез но театрез герӟа, егит эстон гожъяськисьёсты шарая. Туэ та ӝытэз нуозы кылбурчиос Юрген Роостэ (Jürgen Rooste), Бирк Рохеленд (Birk Rohelend), крезьгурчи Сиим Аймла (Siim Aimla).Нимысьтыз ӝыт сӥземын луоз фин-угор лулчеберетлы но этнофутуризмлы. Туалазэ но вашкалазэ герӟалозы асьсэ выступлениосазы Дарали Лели, Кристина Эхин (Kristiina Ehin) но Лаури Соммер (Lauri Sommer), ивортэ headread.ee сайт. Теги: ДаралиЛели Эстония  